Foedus Schengis ictum
Foedus Schengis ictum, plene Pactio inter rectiones civitatum Unionis Oeconomicae Benelux, Reipublicae foederatae Germaniae ac Reipublicae Francicae de abolitione gradali inspectionum ad fines inter eas, est pactio die 14 Iunii 1985 in flumine Mosella ubi fines Franciae, Germaniae, et Benelux conveniunt subscripta.

Evolutio pactionis
Statim post subscriptionem foederis, inspectiones ad fines deminutae sunt. Abolitio plena inspectionum regulas actionesque exsecutionis poscebat. Pactio igitur exsecutionis anno 1990 icta est, et die 26 Martii anno 1995 valere coepit. Ex eo tempore inspectiones plene abolitae sunt et solum in casibus extraordinariis iterum breviter introduci possunt. Systema Informationis Schengense, tela computatoria, vigilibus civitatum sociarum permittit indicia de scelestis inter eos commutare.

Primo Foedus Schengis ictum extra structuras Unionis Europaeae factum erat, sed anno 1999 Foedere Amstelodami icto structuram Unionis introductum est.

Hodie regulas abolitionis finium Schengenianas 26 civitates sequuntur: Austria, Batavia, Belgica, Cechia, Dania, Finnia, Francia, Germania, Graecia, Helvetia, Hispania, Hungaria, Islandia, Italia, Lettonia, Lichtenstenum, Lituania, Lusitania, Luxemburgum, Melita, Norvegia, Polonia, Romania, Slovacia, Slovenia, Suecia.

Spatium libertatis, securitatis, iustitiae Unionis Europaeae
Integratio Europaea

Nexus externus 
 Verba Foederis Schengis icti

Entaxis in stemmate Unionis Europaeae

Notae 

Foedera Unionis Europaeae
Unio Europaea